Tá ball foirne nua ann nach bhfuil próifíl eProbation aige nó aici?

Cruthaítear próifíl eProbation go huathoibríoch nuair a chruthaítear fostaí ar fhéinseirbhís NSSO. Gheobhaidh tú ríomhphost fógartha uathoibríoch nuair a bheidh an phróifíl agus an próiseas eProbation cruthaithe don bhall de d’fhoirne.

Níl aon phróiseas eProbation ag gabháil le ball foirne nua?

Má bhíonn fadhb ann leis na taifid AD, ní chuirfear tús leis an bhfoirm ríomhPromhaidh go huathoibríoch. Téigh i dteagmháil le d'aonad AD áitiúil chun cúnamh a fháil.

Cén fhad ama atá i gceist leis an tréimhse eProbation?

Go ginearálta mairfidh an próiseas eProbation ar feadh tréimhse dhá mhí dhéag.

Cé mhéad foirm measúnaithe atá ag teastáil?

Ginfidh an fhoirm go huathoibríoch trí, sé, naoi agus dhá mhí dhéag tar éis don fhostaí a ról a thosú.

Cé a chomhlánaíonn na foirmeacha measúnaithe?

Déanfaidh tusa, mar an bainisteoir líne, na foirmeacha measúnaithe 3, 6 agus 9 mí a chomhlíonadh, agus is é an tAonad AD áitiúil a dhéanfaidh an measúnú deiridh 12 mhí a chomhlíonadh.

Conas a bheidh a fhios agam nuair atá foirm cruthaithe do ball den fhoireann agamsa?

Gheobhaidh tú fógra ríomhphoist uathoibríoch ón gcóras eProbation ag tabhairt foláireamh duit nuair a bheidh foirm measúnaithe ginte.

An bhfuil sonraí pearsanta an bhaill foirne mícheart ar a bpróifíl eProbation?

Gabhtar an t-ainm, an eagraíocht, an grád, an bainisteoir agus an seoladh ríomhphoist go díreach ó na taifid AD. Déan teagmháil le d’Aonad AD áitiúil má tá an fhaisnéis sin mícheart.

Conas a bheidh a fhios agam cathain is cóir measúnuithe eProbation a chríochnú?

Gheobhaidh tú fógra ríomhphoist uathoibríoch ón gcóras eProbation nuair a bheidh céim measúnaithe ginte do do bhall foirne. Gheobhaidh tú dhá mheabhrúchán breise tar éis deich lá agus fiche lá, má tá an fhoirm fós amuigh.

Conas a fhaighim rochtain ar an leagan ineagarthóíreachta den fhoirm?

Logáil isteach ar do phróifíl r-Phromhaidh agus roghnaigh an rogha ‘My Probation’ ar do phróifíl eProbation. Leis sin, taispeánfar an rannán ‘My Manager Tasks’ ar a mbeidh ainm an bhaill foirne liostaithe. In aice leis an ainm beidh trí rogha: ‘View Form’, ‘Edit Form’ agus ‘Reassign’. Roghnaigh ‘Edit Form’ chun an measúnú a chríochnú.

An bhfuil rochtain ag an mball foirne ar na foirmeacha?

Ní féidir ach amháin an bainisteoir líne dá sanntar an fhoirm í a leasú. Tá rochtain inléite amháin ar gach céim chomhlánaithe den fhoirm ar fáil don fhostaí atá á measúnú.

An bhfuil ionchur ag an mball foirne ag gach céim measúnaithe?

Ní mór duit mar bhainisteoir dul i dteagmháil leis an mball foirne chun ábhar na foirme, agus a ndul chun cinn go ginearálta, a phlé sula ndéanann tú gach foirm measúnaithe a shíniú agus a chríochnú.

Tá foirm ball foirne don bhainisteoir a bhí aige nó aici roimhe seo?

Eiseofar an fhoirm go huathoibríoch chuig an mbainisteoir líne atá liostaithe ar na taifid AD ag an am a mbeidh an measúnú dlite. Mar thoradh air sin, fanfaidh an fhoirm sannta don bhainisteoir sin mar an bainisteoir ceart chun an tréimhse phromhaidh sin a mheasúnú.

An féidir measúnú eProbation a athshannadh do bhainisteoir eile?

Is féidir foirm mheasúnaithe a athshannadh do bhainisteoir eile sa Roinn chéanna nó san Oifig chéanna. Roghnaigh ‘My Probation’. Leis sin, taispeánfar an rannán ‘My Manager Tasks’ ar a mbeidh ainm an bhaill foirne liostaithe. In aice leis an ainm beidh trí rogha: ‘View Form’, ‘Edit Form’ agus ‘Reassign’. Cliceáil ar an rogha ‘Reassign’ chun an measúnú a atreorú chuig bainisteoir eile. Már rud é nach féidir athshannadh féinseirbhíse a dhéanamh, is féidir leat ríomhphost a chur chuig eprobation@nsso.gov.ie chun cúnamh a fháil.

Nílim sannta mar bhainisteoir don bhall foirne ar an gcóras eProbation?

Gabhtar an struchtúr tuairiscithe ar an gcóras eProbation go díreach ón taifid AD. Téigh i dteagmháil le d'aonad AD áitiúil chun cúnamh a fháil.

Luaitear ar an bhfoirm eProbation ball foirne ‘Not currently assigned to manager’?

Níl aon fhoirm ghníomhach ar fáil faoi láthair. Athrófar é seo nuair a ghinfear an chéad fhoirm measúnaithe eile.

Tá líon na laethanta breoiteachta uathoibríocha mícheart, conas is féidir é sin a athrú?

Ar an fhoirm mheasúnaithe, déanfar líon na laethanta breoiteachta a líonadh isteach mar atá ar na taifid AD go huathoibríoch ar an dáta a ghineann an fhoirm. Má tá an líon sin mícheart, is féidir leat an uimhir cheart a thaifeadadh de láimh sa bhosca téacs.

An féidir foirm measúnaithe a oscailt arís tar éis í a chomhlánú?

Ní féidir ach an chéim is deireanaí a comhlánaíodh den fhoirm a athoscailt. Fanfaidh an t-ábhar a taifeadadh roimhe sin, ach beidh sé in-eagarthóireachta go hiomlán más gá é a leasú. Cuirfear in iúl don fhostaí go huathoibríoch go bhfuil an fhoirm athoscailte. Déan teagmháil le eprobation@nsso.gov.ie más gá duit an chéim dheireanach den fhoirm a oscailt arís.

An féidir foirm mheasúnaithe eProbation arna críochnú cheanna féin a athoscailt?

Ní féidir céim a cuireadh i gcrích roimhe seo a athoscailt má ghintear céim níos déanaí. Má tá leasú ag teastáil, seol an t-iarratas seo ar aghaidh chuig eprobation@nsso.gov.ie agus luaigh ann an leasú atá le déanamh. Oibreoimid lenár gcomhpháirtithe teicniúla chun an leasú a dhéanamh de láimh.

Tugadh ardú céime don bhall foirne agus é ar promhadh cheana féin?

Ba cheart an próiseas eProbation reatha a chur i gcartlann, agus foirm nua a thosú chun an ról nua a thaifeadadh agus a léiriú. Déan teagmháil le do thoil le eprobation@nsso.gov.ie chun an fhoirm eProbation a iarraidh agus í a chur i gcartlann agus a atosú.

Tá an ball foirne ar iasacht chuig roinn/gníomhaireacht eile le linn dó/di a bheith ar promhadh?

Má tá an roinn nó gníomhaireacht nua ag glacadh páirte sa phróiseas eProbation, aistrítear an próiseas eProbation go huathoibríoch leo. Mura bhfuil, is féidir foirm lasmuigh den chóras a úsáid chun an tréimhse phromhaidh a thaifeadadh. Téigh i dteagmháil le d'aonad AD áitiúil chun faisnéis a fháil faoi seo.

Tá an ball foirne ag cur tús le tréimhse saoire sínte?

Más gá síneadh a chur leis an tréimhse phromhaidh, déanfar é seo a rianú agus/nó a chríochnú lasmuigh den chóras. Má bhíonn an fostaí as láthair ón ionad oibre ar Shaoire Mháithreachais, ar Shos Gairme nó ar Shaoire Bhreoiteachta, cuirtear an tréimhse phromhaidh ar fionraí go dtí go bhfilleann an sealbhóir poist ar an ionad oibre.

Go n-atosaíonn an tréimhse phromhaidh arís nuair a thosaíonn an fostaí ag obair arís. Ba cheart don bhainisteoir an sealbhóir poist a mheas thar thréimhse oiriúnach ama, agus ansin an fhoirm mheasúnaithe ábhartha a chomhlánú ag deireadh na tréimhse cuí.

Faoi láthair, ní féidir na tréimhsí measúnaithe atá liostaithe ar an bhfoirm a nuashonrú leis na dátaí promhaidh sínte nó athraithe. Is féidir dátaí malartacha na tréimhse promhaidh a thaifeadadh sa chuid den fhoirm ‘Comments’.

Tabhair faoi deara, le do thoil, go n-eiseofar fógra uathoibríoch ríomhphoist chuig an mbainisteoir nuair a ghineann an córas eProbation foirm mheasúnaithe ina luafar cathain a bheidh an fhoirm ar fáil le comhlánú. Eiseofar dhá mheabhrúchán uathoibríocha ríomhphoist eile tar éis 10 lá agus 20 lá. Ar an drochuair, ní féidir stop a chur leis na ríomhphoist uathoibríocha seo a sheoladh.

An féidir foirm mheasúnaithe eProbation a scaoileadh go luath?

Ní féidir. Ní féidir foirm mheasúnaithe a ghiniúint sula mbeidh an tréimhse phromhaidh chuí críochnaithe go hiomlán.

An féidir an próiseas eProbation a shíneadh?

Ceadaítear síneadh a chur le próiseas eProbation an iarrthóra i gcúinsí áirithe, agus is é an t-aonad AD áitiúil a dhéanann an cinneadh ina leith.

An féidir leis an mball foirne achomharc a dhéanamh in aghaidh an phróisis eProbation?

Níl aon sásra ar an gcóras eProbation faoi láthair chun achomharc a dhéanamh ar phróiseas eProbation. Más mian leis an bhfostaí achomharc a dhéanamh in aghaidh ábhar measúnaithe nó cinneadh, ní mór dóibh dul i dteagmháil lena n-aonad AD áitiúil.

**Le haghaidh aonaid AD**

Níl aon phróiseas eProbation ag gabháil le ball foirne nua?

Is í an tsaincheist is dócha ná nach ndéantar próifíl HRMS an fhostaí a nuashonrú go cruinn chun an t-earcú nó an t-ardú céime a tharla le déanaí a léiriú. Ní mór don Aicme Fostaithe athrú go ‘promhadh’ nó ‘gníomhach’, de réir mar is cuí, agus gan ‘sealadach’ nó ‘ar chonradh’ a lua. Déan teagmháil le do thoil le eprobation@nsso.gov.ie má tá tuilleadh scrúdaithe ag teastáil.

Cathain a bheidh an fhoirm measúnaithe 12 mhí ar fáil?

Ginfearr an fhoirm seo ag an tréimhse deich mí go leith, chun gur féidir an próiseas a riaradh agus aon cheisteanna a réiteach sula síneofar iad ag an tréimhse dhá mhí dhéag.

An féidir leis an Aonad AD áitiúil breathnú ar dhul chun cinn iarrthóra?

Leis an rochtain atá ag an Aonad AD áitiúil ar an gcóras eProbation soláthraítear dóibh feidhm ‘Deais’ ina léirítear forbhreathnú ar na hiarrthóirí gníomhacha go léir a ghlacann páirt sa phróiseas r-Promhadh. Caithfidh rochtain a bheith faofa ag AP (nó grád níos airde) in Acmhainní Daonna áitiúil, ar féidir leis dul i dteagmháil le eprobation@nsso.gov.ie chun a iarraidh go ndeonófar an rochtain.

Cad eile a sholáthraítear leis an rochtain atá ag an Aonad AD Áitiúil?

Is féidir le húsáideoirí an Aonaid AD áitiúil a bhfuil an rochtain seo acu próifíl eProbation agus foirmeacha measúnaithe comhlánaithe gach iarrthóra a chuardach agus a fheiceáil. Is féidir leo freisin an fhoirm measúnaithe deiridh 12 mhí a shíniú.

Tá bainisteoir mícheart sannta don fhostaí ar an gcóras eProbation?

Léirítear an struchtúr tuairiscithe ar an bpróifíl eProbation an struchtúr tuairiscithe ar HRMS. Má tá an struchtúr tuairiscithe mícheart, cuir isteach foirm um Athrú Bainisteoir nó foirm um Athrú Poist ar an ngnáthbhealach le do thoil.

An féidir leis an bhfostaí achomharc a dhéanamh in aghaidh an phróisis eProbation?

Níl aon sásra ar an gcóras eProbation chun achomharc a dhéanamh ar phróiseas eProbation. Más mian leis an bhfostaí achomharc a dhéanamh in aghaidh ábhar measúnaithe nó cinneadh, ní mór dóibh dul i dteagmháil lena n-aonad AD áitiúil. Is féidir leis an Aonad AD áitiúil dul i dteagmháil le Rannóg Acmhainní Daonna na Státseirbhíse chun cúnamh a fháil.

Cad a tharlaíonn má sholáthraíonn bainisteoir rátáil ‘Mhíshásúil’ ar fhoirm mheasúnaithe?

Gheobhaidh an tAonad AD áitiúil ríomhphost fógartha dá chur ar an eolas faoin rátáil. Cuirfear é seo in iúl freisin ar Dheais an Aonaid AD Áitiúil ar an gcóras eProbation.

Cad a tharlaíonn nuair a dheimhníonn AD oiriúnacht do cheapachán ar an gcóras eProbation?

Gheobhaidh an fostaí agus an bainisteoir araon ríomhphost fógartha ag dearbhú go bhfuil an próiseas críochnaithe. Nuashonróidh an córas eProbation Aicme Fostaithe HRMS an fhostaí go huathoibríoch le líne nua, ar a luafar an stádas mar ‘deimhnithe’ nó ‘substainteach’. Ar an líne nua seo, taispeánfar an dáta éifeachtach mar dháta sínithe an mheasúnaithe deiridh 12 mhí.

Cad a tharlaíonn nuair a dheimhníonn Acmhainní Daonna mí-oiriúnacht do cheapachán ar an gcóras eProbation?

Gheobhaidh an t-iarrthóir agus an bainisteoir araon ríomhphost fógartha ag dearbhú go bhfuil an próiseas críochnaithe. Ní dhéanfaidh an córas eProbation nuashonrú uathoibríoch ar phróifíl CBAD an iarrthóra, agus is féidir leanúint ar aghaidh leis an bpróiseas foirceanta seirbhíse cuí.